Timek Ti Barangay
PUNONG BARANGAY PETER DECENA
BGY. MADDARULUG SUR, ENRILE, CAGAYAN
Saan mo a damagen nu ania iti maaramidan ti komunidad kenka. Damagen iti mismo a bagim nu ania iti maaramidam para iti panagprogreso iti komunidad.
Balikas a mangiladawan iti tarigagay daytoy aktibo a tao nga addaan napintas a sirmata para ti barangay na. Kas nakuna “ during my early age I already dream of what Maddarulug Sur would be.” Daytoy ngarud iti nagbalin a karit tapno matun-oy na iti arapaap na a tumulong tapnu maibiag iti napintas a sirmata na para iti Bgy. Maddarulug Sur. Idi naikkan iti gundaway nakibalubad iti dangadang ti pulitika ti uneg ti barangay. Kas nakita met daguiti kabarangayan na ti regget ken kinapudno na nga agserbi inted da ngarud kenkuana iti talek, nangabak iti eleksyon ket nagbalin nga ama ti barangay Maddarulug Sur.
Bayat iti panagtugaw na nakunana saan na nga ammo nu kasanu a mangrugi kadaguiti napipintas a plano na. Kinapatang na ti kameng ti konseho na. Kasta met tinakwat na nu ania daguiti umiso a kasapulan ti komunidad kalpasan na immasideg kadaguiti lideres nga ammo na a makatulong kenkuana tapno maibanag daguiti proyekto nga ararapaaen na a maipakat iti barangay. Gapu iti anep na saan ngarud a napaay. Daguitoy ngarud daguiti dadduma nga proyekto nga naileppas a naited kenkuana iti panagtultuloy ti panagtakemna; Continuation of multi-purpose hall nga inted daguiti sumaganad nga opisyales Gob. Alvaro T. Antonio, Bise-Gob. Leonides Fausto, Mayor Robert Turingan ken Cong. Randolph S. Ting, Additional Streel lights, Pernamnent Barangay Nursery ken dadduma pay.
ilo_Latn tgl_Latn srd_Latn ilo_Latn ilo_Latn ilo_Latn